《学厅桃符》
宋代·方蒙仲

头胪如此可何官，习气居然简册间。
似有宿缘吾士友，差强人意此溪山。
青衿笑语非为冷，黄卷工夫可得闲。
珍重相期进明德，莫教具索有惭颜。

作者简介：（1214—1261）宋兴化军莆田人，初名澄孙，字蒙仲，以字行。方大东子。理宗淳祐七年进士。历邵武军教授，泉州通判。知邵武军，表倡儒术，请立樵川书院，以广教学，治以最闻。官至秘书丞。始以文字见知于贾似道。及似道相，独求外补。有《女教》、《通鉴表微》、《洞斋集》。